Nordisk feltskyting med pistol

Nordisk feltskyting med pistol er en skytegren som utøves i Norge, Sverige og Danmark av henholdsvis Norges Skytterforbund, Svenska Pistolskytteförbundet (SPSF) og DGI Skydning. I Sverige går konkurransen under navnet «fältskytte», mens den kalles «terrænskydning» i Danmark. Grenen er har vært utøvet siden en stund etter andre verdenskrig, og det holdes årlig NM i feltskyting.

 Historie 
Etter andre verdenskrig ble det konkurrert i de to klassene fin og grov. I perioden 1950 til 1975 var det vanlig å benytte typiske tjenestevåpen i feltskyting, men fra slutten av 1970-tallet startet flere baneskyttere å bruke sine matchpistoler, som resulterte i at de fikk en uforholdsmessig fordel ovenfor de som brukte standardvåpen som for eksempel Luger, Browning Hi-Power og 1911 som f.eks. Kongsberg Colt. Med introduksjonen av militærfelt, hvor man satte minimumskrav til bl.a. ammunisjon og avtrekksvekt, ble dette en klasse hvor man kunne konkurrere på likefot med andre skyttere som ikke brukte matchpistoler. Selv om matchpistoler som Walther GSP i kaliber .32 S&W Long kan benyttes i Grovfelt, blir likevel pistoler som for eksempel Colt M1911, CZ Shadow 2 og Walther Q5 Match SF  i kaliber 9x19 brukt og det er flere skyttere som hevder seg med disse våpnene. 9 × 19 mm Parabellum er det mest vanligste kaliberet som blir brukt i Grovfelt og Militærfelt

Spesialfeltprogrammet til NSF (spesialpistol og spesialrevolver) ble så lansert etter inspirasjon fra sivilpistolprogrammet i daværende Norges Forbund for Praktisk Skyting med sikte på å skape en arena hvor man kunne være konkurransedyktig med mindre våpen.spesialfelt.tripod.com - Spesialfeltprogrammet «I feltløypene tok de moderne skivepistolene raskt over mot slutten av 1970-tallet og nærmest fordrev tidligere ti-års standardvåpen i felt: Luger, Neuhausen, Colt, High Standard, Browning og S&W 41.» Magnum 1 og 2 har som regel lengre skytetider﻿, og skyter noen ganger på lengre avstander enn de andre klassene.

 Utstyrsklasser 
Ut ifra utstyr konkurreres det i feltskyting i åtte klasser (forkortelse i parentes):
 Finfelt (1F)
 Grovfelt (1G)
 Revolver (1R)
 Militærfelt (1M): Ammunisjonen må ha minimum kulevekt på 100 grain (6,5 gram) og en power factor på minst 120 kgr·ft/s (2,37 newtonsekund)
 Spesialpistol (1SP)
 Spesialrevolver (1SR)
 Magnum 1 (1M1): Ammunisjonen må ha kulevekt på minimum 9 gram (140 grain) og en bevegelsesmengde på minst 3,75 Ns (190 kgr·ft/s)
 Magnum 2 (1M2): Ammunisjonen må ha kulevekt på minimum 13,6 gram (210 grain) og en bevegelsesmengde på minst 5,43 Ns (275 kgr·ft/s)

 Feltløypen 
10 standplasser:
 6 skudd på hver standplass i Finpistol, Grovpistol, Revolver og Militær. 5 skudd for de andre klassene.
 1 til 6 blinker per standplass.
 Skytetid er normalt 6 til 14 sekunder per standplass.
 Vanligvis skytes det fristil (valgfritt mellom begge hender eller bestehånd) (alltid begge hender ved magnum).
 På noen standplasser skytes det enhånds med beste hånd.
 Inntil 2006 ble det også skutt enhånds med dårligste hånd.
 Vanligvis pleier en standplass å være med liggende skyting.

 Skiver og scoring 
Arrangøren kan fritt velge hvilke skyteskiver som skal benyttes.Oversikt over øvelser i regi av Norges Skytterforbund Poeng tildeles basert på treff der man blir tildelt 1 poeng for hver skive man treffer, og 1 poeng per treff, f. eks en standplass med 3 skiver pr. skytter med forskjellig størrelse, og derfor vanskelighetsgrad, kan gi maks 9 poeng hvis skytteren skyter 2 skudd pr. skive: 1 poeng per treff og 1 poeng per skive.

En skytter som ikke ligger på toppnivå kan derfor 'safe' på standplassen og skyte 6 treff i den letteste skiven og fortsatt få 7 poeng, eller skyte 5 sikre skudd for 6 poeng og gamble med ett på en annen for og prøve og oppnå 8 poeng.

 Avstander 
På feltstevner i Norge kan skyteavstanden variere mellom 7 til 70 meter.
På feltskyting i Sverige skytes det som regel på korte og mellomlange hold, men avstanden kan være opptil 90 meter.

På magnumfelt-stevner i Norge kan skyteavstanden variere mellom 7 til 200 meter. På magnumfelt i Sverige er avstanden er ofte mellom 80-100 meter, men noen ganger helt opp til 180 meter.

 Mesterskap 
 Norgesmesterskap 
Norgesmesterskap i feltskyting har vært arrangert årlig i lang tid, ihvertfall siden 1982.Oversikt over tidligere Felt NM i Pistol

Liste over tidligere norgesmesterskap i felt (ufullstendig): 
2010: Arrangert den 14. – 17. juli av Sandnes Pistolklubb.
2011: Arrangert den 11.-16 juli på Kortemyra pistolskytebane av Mysen Pistollag.
2012: Arrangert den 23. - 28. juli på Oppdal av Oppdal pistolklubb, Støren Sportsskytterklubb og Sunndal pistolklubb
2013: Arrangert den 21.- 26 juni for Spesialfelt av Oppdal pistolklubb, Støren Sportsskytterklubb og Sunndal pistolklubb og 24. – 27. juli På Åres skytesenter av Farris Sportsskyttere for de resterende grenene 
2014: Arrangert den 28.- 29 juni for Spesialfelt av Hokksund Pistolklubb og 23. – 26. juli På Terningmoen av Hamar IL for de resterende grenene 
2015: Arrangert av Ringerike Pistolklubb
2016: Arrangert den 24. juli – 8. august av Ørland Pistolklubb.
2017: Arrangert den 24.- 25 juli for Spesialfelt av Mysen Pistollag og 12. – 15. juli På Løvenskjold av Bærum Pistolklubb for de resterende grenene .
2018: Arrangert den 23. - 28. juli på Oppdal av Oppdal pistolklubb, Støren Sportsskytterklubb og Sunndal pistolklubb.
2019: Arrangert den 15.-20 juli på Dagali av Buskerud Skytterkrets.

 Nordisk mesterskap 
Hvert år blir 4 junior, 4 kvinner,  4 menn og 4 veteraner tatt ut til å delta i Nordisk felt. 
Nordisk felt er nytt, det ble startet i 2005. Før dette var det kun landskamp mellom Norge og Sverige.

Nå deltar Norge, Danmark, og Sverige. Arrangørene går på rundgang, 2008 var det Danmark, 2009 var det Norge, i 2010 er det Sveriges tur.

Det er visstnok vist interesse for feltskyting fra Island og Storbritannia.

 Se også  
 Sveitsisk feltskyting
 Nordisk feltskyting med rifle

 Referanser 

 Eksterne lenker 
 Introduksjon til feltskyting | Rena Pistolklubb
 Norgesfelt, et format hvor feltløypene følger et standardoppsett, slik at skyttere kan sammenligne resultat på tvers av landet.
 Oversikt over tidligere Felt NM i Pistol - skivebom.com

Kategori:Pistolskyting
Kategori:Norges Skytterforbund